તાપીઃ તાપી જિલ્લાના નીઝર ખાતે વિશ્વ આદિવાસી દિવસ ઊજવણીમાં મુખ્યપ્રધાન વિજય રુપાણી હાજર રહ્યાં હતાં. આદિવાસી સમાજની વિશાળ ઉપસ્‍થિતિમાં તેમણે આદિવાસી કૂળદેવી યાહા મોગી માતાનું પૂજન કરી, આદિવાસી સમાજના મસીહા બિરસા મુંડાને શ્રદ્ધાંજલિ અર્પી હતી. આ સાથે તેમણે વિશ્વ આદિવાસી દિવસ ઊજવણીના ભાગરુપે રુપિયા 46 લાખના વિવિધ લાભોનું વિતરણ કર્યું હતું. સાથે રમતગમત, શિક્ષણ, વિદ્યાર્થીઓ, પશુપાલક સહિત વિવિધ પ્રતિભાશાળીઓનું સન્‍માન કર્યું હતું.